
PANEVĖŽIO RAJONO SAVIVALDYBĖS TARYBA

SPRENDIMAS
DĖL TURTO NUOMOS

2026 m. rugsėjo 24 d. Nr. T-
Panevėžys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 
19 punktu ir 4 dalimi, 16 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu, Panevėžio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo, patvirtinto Panevėžio rajono savivaldybės tarybos 2026 m. gegužės 28 d. sprendimu Nr. T-118 „Dėl Panevėžio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo patvirtinimo“, 11 ir 14 punktais ir atsižvelgdama į Panevėžio rajono savivaldybės administracijos direktoriaus 2026 m. rugsėjo 4 d. įsakymą Nr. A1-288 „Dėl Turto pripažinimo  nereikalingu ir tolesnio jo panaudojimo“, Panevėžio rajono savivaldybės administracijos direktoriaus 2026 m. rugsėjo 9 d. įsakymą Nr. A1-291 „Dėl Turto pripažinimo  nereikalingu ir tolesnio jo panaudojimo“, Panevėžio rajono savivaldybės  taryba n u s p r e n d ž i a:
[bookmark: _Hlk192163756]1. Išnuomoti viešojo nuomos konkurso būdu 5 metams savivaldybei nuosavybės teise priklausantį ir Panevėžio rajono savivaldybės administracijos patikėjimo teise valdomą turtą:
1.1. pastatą  – ligoninę (unikalus Nr. 6694-0011-1012, bendras plotas 397,72 kv. m, įsigijimo savikaina 25 557,81 Eur, balansinė vertė 4 644,78 Eur) adresu: Laisvės g. 2, Krekenavos mstl., Panevėžio r. sav.,  bet ne ilgiau kaip iki nekilnojamųjų daiktų pardavimo viešame aukcione, paslaugų ir komercinei veiklai, nustačius pradinį nuompinigių dydį  – 0,81 Eur už kv. metrą per mėnesį;
1.2. 18,75 kv. m  patalpas, esančias  administracinėje patalpoje (inventorinis Nr. 1010007-3, unikalus  Nr. 4400-2234-8676:9339, patalpos indeksas 1-18 – 17,14 kv. m, ir 1,61 kv. m bendro naudojimo patalpų, pažymėtų indeksais: 1-19, 1-20, 1-25, 1-26, įsigijimo savikaina – 1 776,91 euro, balansinė vertė – 573,91 euro) adresu: Ėriškių g. 8-1, Upytės k., Panevėžio r. sav., paslaugų – kirpyklos veiklai, nustačius pradinį nuompinigių dydį – 1,41 Eur už kv. metrą per mėnesį.
2. Pavesti Panevėžio rajono savivaldybės administracijos direktoriui organizuoti  1 punkte įvardyto turto viešą nuomos konkursą.
3. Įgalioti Panevėžio rajono savivaldybės administracijos direktorių pasirašyti šio sprendimo          1 punkte nurodyto turto nuomos sutartis.
[bookmark: _Hlk117083721][bookmark: _Hlk192665646]
[bookmark: part_75e0e68768c447818ae1226c77f398e1]Šis sprendimas per vieną mėnesį gali būti skundžiamas Panevėžio rajono savivaldybės tarybai (Vasario 16-osios g. 27, 35185 Panevėžys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka.







PANEVĖŽIO RAJONO SAVIVALDYBĖS ADMINISTRACIJOS
EKONOMIKOS IR TURTO VALDYMO SKYRIUS

   Panevėžio rajono savivaldybės tarybai

SAVIVALDYBĖS TARYBOS SPRENDIMO „DĖL TURTO NUOMOS“ PROJEKTO AIŠKINAMASIS RAŠTAS 

2026  m. rugsėjo 9 d.  
Panevėžys

1.  Sprendimo projekto tikslai ir uždaviniai 
[bookmark: _Hlk192665528]Sprendimo projekto tikslas – išnuomoti viešojo nuomos konkurso būdu 5 metams savivaldybei nuosavybės teise priklausantį ir Panevėžio rajono savivaldybės administracijos patikėjimo teise valdomą turtą:
1. pastatą  – ligoninę (unikalus Nr. 6694-0011-1012, bendras plotas 397,72 kv. m, įsigijimo savikaina 25 557,81 Eur, balansinė vertė 4 644,78 Eur) adresu: Laisvės g. 2, Krekenavos mstl., Panevėžio r. sav.,  bet ne ilgiau kaip iki nekilnojamųjų daiktų pardavimo viešame aukcione, paslaugų ir komercinei veiklai, nustačius pradinį nuompinigių dydį  – 0,81 Eur už kv. metrą per mėnesį;
2. 18,75 kv. m  patalpas, esančias  administracinėje patalpoje (inventorinis Nr. 1010007-3, unikalus  Nr. 4400-2234-8676:9339, patalpos indeksas 1-18 – 17,14 kv. m, ir 1,61 kv. m bendro naudojimo patalpų, pažymėtų indeksais: 1-19, 1-20, 1-25, 1-26, įsigijimo savikaina – 1 776,91 euro, balansinė vertė – 573,91 euro) adresu: Ėriškių g. 8-1, Upytės k., Panevėžio r. sav., paslaugų – kirpyklos veiklai, nustačius pradinį nuompinigių dydį – 1,41 Eur už kv. metrą per mėnesį.
2. Siūlomos teisinio reguliavimo nuostatos ir laukiami rezultatai
Sprendimo projektas parengtas vadovaujantis: 
1. Lietuvos Respublikos vietos savivaldos įstatymo 15 straipsnio 2 dalies 19 punktu, kuriame nustatyta savivaldybių tarybų išimtinė kompetencija – savivaldybei nuosavybės teise priklausančio turto savininko funkcijų įgyvendinimas įstatymų nustatyta tvarka ir 15 straipsnio 4 dalimi , kuriame nustatyta, jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai.
2. Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymo) 15 straipsniu, kuris numato, kad sprendimą dėl savivaldybės ilgalaikio materialiojo turto nuomos priima savivaldybės taryba.
3.  Panevėžio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo, patvirtinto Panevėžio rajono savivaldybės tarybos 2026 m. gegužės 28 d. sprendimu Nr. T-118 „Dėl Panevėžio rajono savivaldybės ilgalaikio materialiojo turto viešo nuomos konkurso ir nuomos be konkurso           organizavimo ir vykdymo tvarkos aprašo patvirtinimo“, 11 punktu, kuris numato, kad sprendimą dėl Savivaldybės turto viešo nuomos konkurso būdu priima Panevėžio rajono savivaldybės taryba, išskyrus Aprašo 12 punkte numatytus atvejus, o konkursus organizuoja šio turto valdytojai ir Aprašo 14 punktu, kuris numato, kad sprendime išnuomoti Savivaldybės turtą turi būti nustatytos šios nuomos sąlygos: turto nuomos būdas, nuomojamas turtas ir jo identifikavimo duomenys, turto naudojimo paskirtis, numatomas nuomos terminas, pradinis turto nuompinigių dydis ir kitos nuomos ar nuomos organizavimo sąlygos.
4. Panevėžio rajono savivaldybės administracijos direktoriaus 2026 m. rugsėjo 4 d. įsakymą Nr. A1-288 „Dėl Turto pripažinimo  nereikalingu ir tolesnio jo panaudojimo“, Panevėžio rajono savivaldybės administracijos direktoriaus 2026 m. rugsėjo 9 d. įsakymą Nr. A1-291 „Dėl Turto pripažinimo  nereikalingu ir tolesnio jo panaudojimo“, kuriais buvo pripažintas savivaldybės turtas nereikalingu savivaldybės funkcijoms įgyvendinti.
Bus gaunami nuompinigiai.
3.  Lėšų poreikis ir šaltiniai
Nėra.
             4. Kiti reikalingi pagrindimai, skaičiavimai ar paaiškinimai
             Nėra.

Vyr. specialistė                                                                                                           Jadvyga Balčienė

